ພະສັນຕະປະປາ Francis ນຳພາພິທີສູດມົນ ທີ່ນະຄອນ Quito
ພະ​ສັນ​ຕະປະ​ປາ Francis ​ຊົງ​ຮຽກຮ້ອງ​ ໃຫ້​ຝູງ​ຊົນຫຼາຍ​ກວ່າ 1 ລ້ານ​ຄົນ ​ໃນນະຄອນຫຼວງ Quito ຂອງ Ecuador ຮ່ວມກັນ ສາມັກຄີ ໃນຄວາມເຊື່ອ.
ພະສັນຕະປະປາ Francis ໄດ້ຮຽກຮ້ອງໃຫ້ຝູງຊົນຫລາຍກວ່າ 1 ລ້ານຄົນໃນ ນະຄອນຫລວງ Quito ຂອງ Ecuador ຈົ່ງຮ່ວມ ກັນໃນຄວາມເຊື່ອຂອງເຂົາເຈົ້າ ແລະຊ່ວຍເຜີຍແຜ່ສາສະໜາ Roman Catholic ຢູ່ໃນທະວີບດັ່ງກ່າວ ພະອົງຊົງໄດ້ຖະແຫລງ ຕໍ່ຝູງຊົນຈຳນວນຫຼວງຫຼາຍ ຢູ່ທີ່ສວນ ສາທາລະນະ Bicentennial Park ໃນນະຄອນຫຼວງ Quito ໃນວັນອັງຄານວານນີ້ ຊຶ່ງເປັນມື້ທີ່ສອງຂອງການຢ້ຽມຢາມ ສາມປະເທດອາເມຣິກາໃຕ້ ພະສັນຕະປະປາ Francis ໄດ້ກ່າວຕໍ່ຝູງຊົນວ່າ ຢູ່ໃນໂລກທີ່ມີ ການແບ່ງແຍກກັນຍ້ອນສົງຄາມ ຄວາມຮຸນແຮງ ແລະຄວາມເຊື່ອໃນເລື້ອງປະໂຫຍດຂອງ ສ່ວນບຸກຄົນນັ້ນສາສະໜາຄາໂທລິກຄວນເປັນ “ຜູ້ເສີມສ້າງຄວາມສາມັກຄີ” ໂດຍ ນໍາເອົາ ຄວາມຫວັງ ແລະແນວຄິດມາສູ່ປະຊາຊົນຂອງເຂົາເຈົ້າ ພະສັນຕະປະປາ Francis ອາຍຸ 78 ປີ ໄດ້ໃຊ້ເວລາໃນມື້ວັນຈັນຜ່ານມາ ຢູ່ທີ່ເມືອງທ່າ Guayaquil ທາງພາກຕາເວັນຕົກສຽງໃຕ້ຂອງ Ecuador ບ່ອນທີ່ ພະອົງໄດ້ ນຳພາພິ ທີສູດມົນ ແລະໃຫ້ໂອວາດຊົມເຊີຍສະຖາບັນຄອບຄົວ ພະສັນຕະປະປາຊົງກ່າວວ່າ “ຄອບຄົວເປັນໂຮງໝໍໃກ້ທີ່ໃກ້ທີ່ສຸດ ເປັນໂຮງຮຽນ ທຳອິດ ຂອງພວກຊາວໜຸ່ມ ເປັນເຮືອນພັກເຊົາທີ່ດີເລີດແກ່ຜູ້ແກ່ຊະລາ ຄອບ ຄົວປະກອບເປັນ ບ່ອນ “ເບິ່ງແຍງທີ່ດີເລີດ ” ມັນບໍ່ສາມາດທົດແທນໄດ້ໂດຍສະຖາບັນອື່ນໃດທັງນັ້ນ ”